APROB,

Director General,

***Dinu Geani Marian***

**CAIET DE SARCINI**

Servicii de pază, monitorizare și intervenție

Cod CPV: 79713000-5 Servicii de pază

79711000-1 Servicii de monitorizare a sistemelor de alarmă

79714000-2 Servicii de supraveghere

1. **Introducere**

Caietul de sarcini face parte integrantă din documentația pentru atribuirea contractului de prestări servicii de pază și constituie ansamblul cerințelor minime și obligatorii, pe baza cărora se inaintează, de către fiecare ofertant, propunerea tehnică și financiară. Oferta prezentată va fi considerată conformă în măsura în care propunerea tehnică va fi întocmită cu respectarea cerințelor din prezentul caiet de sarcini. Propunerea tehnică, propunerea financiară și caietul de sarcini constituie anexe ale acordului cadru/contractului și fac parte integrantă din acesta.

1. **Informații despre Autoritatea Contractantă, contextul contractului**

**Centrul Cultural ”Palatele Brâncovenești de la Porțile Bucureștiului”** este o instituţie publică de cultură de interes local aflată sub autoritatea Consiliului General al Municipiului Bucureşti.

Autoritatea contractanta – **Centrul Cultural ”Palatele Brâncovenești de la Porțile Bucureștiului”** - vizeaza achizitionarea serviciilor de pază Cod CPV: 79713000-5 Servicii de pază (Rev.2), 79714000-2 Servicii de supraveghere; servicii cuprinse in Anexa nr. 2 din Legea nr. 98/2016, in functie de necesitati si in limita bugetului alocat, în conformitate cu Legea nr. 333/2003, cu modificarile si completarile ulterioare, HG 301/2012 pentru aprobarea normelor metodologice de aplicare a Legii 333/2003, cu modificările și completările ulterioare, având ca obiect de activitate paza obiectivelor, bunurilor sau valorilor, paza transporturilor de bunuri şi de valori importante, în condiţii de maximă siguranţă a acestora, precum şi protecţia umană.

1. **Descrierea serviciilor solicitate**

Autoritatea contractantă va încheia **un contract de prestari servicii de pază** cu un singur operator economic, în limita bugetului alocat, pentru următorul obiectiv:

* **Centrul Cultural ”Palatele Brancovenesti de la Portile Bucurestiului” din str. Valea Parcului nr. 1, loc. Mogosoaia, jud. Ilfov**

Dispozitivul de pază solicitat conform necesităților este compus din:

- 7 posturi de pază, permanente 24/24 ore, conform planului de paza avizat de I.G.P. – D.P.O.P.

- Monitorizarea pe linie telefonica/GSM sau frecventa radio a următoarelor semnale transmise de sistemul de alarmă existent :

a) efracție;

b) incendiu;

c) armare/dezarmare sistem.

- Intervenția echipajelor mobile auto: două echipaje.

- Inspecție diurnă și nocturnă a agentului de paza.

- Întreținerea în perfecta stare de funcționare a sistemului de alarmare și monitorizare video, a terminalului radio/GSM și supravegherea la distanță a sistemului de alarmă.

1. **Cerințele generale pe care ofertanții trebuie să facă dovada că le îndeplinesc la nivelul ofertării**

Prestatorul trebuie să dețină și să prezinte:

1. ofertanţii trebuie să fie autorizaţi pentru efectuarea serviciilor de pază conform actelor normative în vigoare în acest sens vor prezenta **licenţele de funcţionare** emise în condiţiile Legii nr. 333/2003, în copie conformă cu originalul;
2. ofertantii trebuie sa respecte conditiile ce trebuie indeplinite pentru paza obiectivelor, bunurilor, valorilor si protecţia persoanelor prevăzute în Legea nr.333/2003;
3. ofertanții trebuie să prezinte o **poliţă privind asigurarea bunurilor în valoare de minim 500.000 euro**.
4. să aibă angajat un manager de securitate
5. să aibă angajt minim un șef de obiectiv
6. să faca dovada că deține Dispecerat de monitorizare avizat pentru asigurarea serviciilor de monitorizare si intervenție pentru Municipiul București, însoțită de Anexa 1B - Dispunerea echipajelor de intervenție. Dispeceratul Prestatorului trebuie sa fie avizat I.G.P.R. în conformitate cu prevederile Legii 333/2003 art. 69 și H.G. nr. 301/2012 cu modificările și completările ulterioare, republicate, serviciile de dispecerizare să fie asigurate de dispeceri avizați și în număr necesar conform reglementărilor legale.
7. să dețină un sistem propriu de comunicare între posturile de pază și echipajele de intervenție.
8. să dețină toate registrele postului si sa le inregistreze in vederea vizării de către beneficiar pentru neschimbare
9. documente care să ateste implementarea sistemului de management al calității, certificare ISO 9001/2015 și ISO 45001/2018.
10. **Cerințe tehnice privind caracteristicile serviciilor de pază, ce trebuie îndeplinite de către participanţii la procedură – obligaţiile pe care operatorul economic şi le asumă prin propunerea tehnică**

**Resursele necesare pentru realizarea activităților din Contract**

Serviciile de paza și interventie pentru obiectivul aflat în administrarea **Centrului Cultural ”Palatele Brâncovenești de la Porțile Bucureștiului”** vor fi prestate de către societăți specializate în serviciul de pază și protecție.

Acestea trebuie să fie constituite și să funcționeze în conformitate cu prevederile legislației comerciale și ale Legii nr. 333/2003 privind paza obiectivelor, bunurilor, valorilor și protecția persoanelor și a H.G. nr. 301/2012 pentru aprobarea Normelor metodologice de aplicare a legii nr. 333/2003, având ca obiect principal de activitate paza obiectivelor, bunurilor sau valorilor, precum şi protecţia persoanelor.

Paza obiectivelor se va efectua în conformitate cu planul de pază, avizat de poliție, în conformitate cu prevederile Legii 333/2003 cu modificările si completarile ulterioare.

**Resurse umane/Resurse tehnice**

Prestatorul își va dimensiona necesarul în privința personalului, echipamentelor, uneltelor de lucru, mijloacelor de transport și a tuturor materiilor prime și materialelor, în functie de volumul de servicii estimate, astfel ca acestea să fie integral îndeplinite, la standardele de calitate corespunzătoare, conform legislatiei în vigoare și cerințelor solicitate de achizitor.

Prestarea serviciilor de paza, și interventie pentru obiectivul aflat în administrarea **Centrului Cultural ”Palatele Brancovenesti de la Portile Bucurestiului”**, se va efectua doar cu personal atestat, angajat și pregătit în conformitate cu prevederile Legii nr. 333/2003, cu modificările și completările ulterioare.

In realizarea Contractului va fi necesar următorul personal:

• agenti de securitate necesari asigurării tuturor posturilor de paza

• manager de securitate atestat în conformitate cu prevederile legale

• șef de obiectiv - ce va gestiona Contractul de servicii în relația cu Autoritatea Contractantă.

**Agenți de securitate**

Ofertantul are obligatia de a prezenta modul în care va îndeplini cerința privind asigurarea agentilor de pază necesari asigurării tuturor posturilor de pază.

Prestatorul se obligă să asigure servicii de pază a obiectivelor, bunurilor, valorilor, timp de 24/24 ore (zile lucrătoare, nelucrătoare şi sărbători legale) cu personal de paza angajat şi atestat conform normelor in vigoare, având obligația de a prezenta o lista centralizatoare cu nominalizarea agentilor, însoțită de documente doveditoare care atesta pregatirea profesională în conformitate cu Legea 333/2003 cu modificările și completările ulterioare, precum și forma de angajare (contract de munca, extras REVISAL, alte documente echivalente).prezenta atestatele pentru exercitarea profesiei de agent de securitate pentru un număr minim de 31 de agenti de securitate;

***(730 ore/lună/post : 165,333 normă de lucru lunară/salariat = 4,41 persoane)***

**Managerul de securitate**

Modul de îndeplinire al criteriului se va dovedi de către ofertanți prin depunerea în cadrul propunerii tehnice a următoarelor documente: CV - însoțit de diplome/atestate/certificate de formare cod COR 121306 sau echivalent, însoțite de copii de pe contracte de muncă, fișe de post sau alte documente cu valoarea probantă echivalentă, din care să reiasă vechimea dobandită. ***Având în vedere rolul Managerului de securitate în organizarea dispozitivului de pază, acesta trebuie să dețină și certificări de Manager în Managementul securității, formator cât și evaluator de competențe profesionale.***

**Șeful de obiectiv**

Modul de îndeplinire al criteriului se va dovedi de către ofertanți prin depunerea în cadrul propunerii tehnice a următoarelor documente: CV - însoțit de diplome/atestate/certificate de formare cod COR 541414 sau echivalent, însoțite de copii de pe contracte de muncă, fișe de post sau alte documente cu valoarea probantă echivalentă, din care să reiasă vechimea dobandită.

**DISPECERAT**

Ofertantul are obligatia de a prezenta dovada detinerii unui dispecerat și a unor echipe pentru intervenție rapidă în situații de urgență.

Ofertantul trebuie să demonstreze că poate să asigure posibilitatea comunicării operative telefonice cu toate obiectivele pentru care prestează servicii de pază, protectie si supraveghere astfel încât, în caz de necesitate, agenții de pază de la orice post de pază să poată solicita sprijin echipelor de intervenție rapidă.

În urma apelării de la oricare post, prestatorul trebuie să intervină cu echipajele de intervenții în maxim 15 minute de la momentul solicitării pe timp de zi și 10 minute pe timp de noapte.

Pentru asigurarea eficientă a serviciilor de intervenție rapidă Ofertantul trebuie să demonstreze că poate să asigure deținerea unui dispecerat cu o dotare minima, dupa cum urmeaza:

- 1 linie telefonie fixa funcțională - contract cu fumizorul de servicii de telefonie fixă si adresa de email - pentru primire reclamații/ sesizări/ sugestii;

- stații radio emisie/recepție pentru fiecare post de pază și la dispecerat, precum si vpm propriu.

- personal angajat și avizat pentru asigurarea serviciului permanent al dispeceratului

- autovehicule de intervenție, ce trebuie să fie inscripționate cu însemnele societății de pază/a operatorului delegat. În acest sens ofertantul trebuie să atașeze propunerii tehnice copii ale certificatelor de înmatriculare însoțite de poze ale autovehiculelor (față, spate, lateral)

Dispeceratul prestatorului trebuie să fie avizat de M.A.I și IGPR în conformitate cu prevederile Legii Nr. 333/2003 și HG nr. 1010/2004; în acest sens, ofertantul trebuie să atașeze regulamentul de functionare al dispeceratului, avizat de Poliție.

1. Obligațiile prestatorului de servicii
2. Prestatorul are obligaţia de a presta serviciile prevăzute în contract cu profesionalismul şi promptitudinea cuvenite angajamentului asumat în conformitate cu propunerea sa tehnică.
3. Prestatorul va asigura personalul şi dotările acestuia potrivit numărului de posturi şi importanţei obiectivelor care trebuie asigurate cu pază.
4. Prestatorul este deplin responsabil pentru prestarea serviciilor în conformitate cu graficul de prestare agreat de ambele părți. Totodată este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.
5. Prestatorul are obligatia obţinerii avizelor de pază necesare de la organele de poliţie competente pentru întreg personalul de pază implicat in prestarea serviciilor de paza conform prezentului Caiet de sarcini;
6. Prestatorul, prin reprezentanţii săi/persoane autorizate, are obligaţia, în maxim 3 zile lucrătoare de la semnarea contractului, să consilieze Autoritatea Contractantă, din proprie initativă sau la cererea acesteia (in termen de 1 zi lucrătoare de la solicitare) în elaborarea/actualizarea şi depunerea unui Plan de pază si a Analizei de Risc (daca este cazul), bine fundamentate, pertinente, în vederea avizării de către organele abilitate. Consilierea reprezintă o obligație ce decurge din serviciile de pază, protecție și intervenție asumate, în favoarea autorității contractante și este inclusă în prețul contractului;
7. agentii de paza trebuie să fie dotati conform art. 40-44 din Legea nr. 333/2003, republicata, cu următoarele:

* uniforma de serviciu pentru agenţii de pază, cu insemnele de identificare a personalului si un ecuson de identificare cu numele şi prenumele,
* mijloace de intervenţie şi/sau imobilizare specifice activităţii de pază şi protecţie (baston de cauciuc, tomfă, spray pentru imobilizare, lanternă, fluier şi alte accesorii),
* mijloace de comunicare pentru asigurarea legăturilor intre posturi.

1. Prestatorul asigură planificarea resurselor în raport cu graficul de prestare (să se asigure perioadele obligatorii de repaus, concediile de odihnă) pentru derularea contractului.
2. Prestatorul se obliga sa respecte prevederile legislative privind existența, la nivelul societății, a unui personal calificat responsabil cu selecția, recrutarea personalului, evaluarea performanței după angajare (evaluarea abilităților de comunicare, scris citit, vorbit în limba română) și cu instruirea periodică recapitulativă a agenților de securitate (inclusiv pentru utilizarea echipamentelor tehnice și de comunicație), precum si asumarea răspunderii care incumbă din nerespectarea prevederilor legale;
3. respecta prevederile legale privind angajarea personalului de pază, respectarea principiului nediscriminării;
4. asigurarea controlului şi sprijinului agenţilor proprii prin patrulă mobilă (cel puțin o dată pe tură cu completarea registrelor de evidențiere controale);
5. despăgubirea achizitorului cu contravaloarea pagubelor, dovedite de organele competente, produse de prestator, prin îndeplinirea defectuoasă a obligaţiilor prezentului contract în subsidiar cu autorii direcți ai faptelor din care au rezultat prejudiciile și în cazul în care există o legatură de cauzalitate între fapta din care au rezultat prejudiciile și neîndeplinirea sau îndeplinirea defectuoasă a atribuțiilor de pază;
6. la solicitarea autorității contractante, prestatorul trebuie să pună la dispoziție o mașina de intervenție, ori de câte ori este nevoie, cu titlu gratuit.
7. ofertanții trebuie sa facă dovada detinerii unui numar minim de 31 agenti de securitate prin transmiterea extrasului din Revisal. Ofertanții au obligația de a prezenta atestatele pentru exercitarea profesiei de agent de securitate aferente personalului propus pentru prestarea serviciului.
8. ofertanții trebuie sa facă dovada detinerii a două patrule mobile.
9. reprezentantul firmei de paza are obligatia de a întocmi la sfârșitul fiecărei luni calendaristice un proces verbal de bună prestație ce va fi vizat de persoana desemnată de conducerea Centrului Cultural ”Palatele Brâncovenești de la Porțile Bucureștiului”. În cazul în care se constată în cadrul obiectivului sustrageri de materiale, bunuri sau alte evenimente deosebite, are obligaţia de a anunţa beneficiarul şi organele de politie în cel mai scurt timp. Până la sosirea factorilor abilitaţi, protejează locul faptei, conservă urmele infracţiunii şi împreuna va face cercetarea la faţa locului.
10. prestatorul este pe deplin responsabil pentru prestarea serviciilor fiind răspunzător atat de siguranta tuturor operaţiunilor şi metodelor de prestare utilizate, cat şi de calificarea personalului folosit pe toată durata contractului,
11. instruirea personalului de pază revine prestatorului precum şi răspunderea care incumbă din nerespectarea prevederilor legale,
12. prestatorul trebuie să procedeze la înlocuirea agentului/agenţilor de securitate, pentru care Achizitorul constată că nu efectuează corespunzător prestarea de servicii de pază şi pe care Achizitorul îl reclamă, în termen de 24 de ore de la data atenționării. În cazul abaterilor grave, înlocuirea agentului de securitate se va realiza cu maximă celeritate.
13. **Prestatorul prin personalul propriu se obligă la:**
14. asigurarea pazei şi a securităţii obiectivelor;
15. asigurarea unui climat de ordine şi linişte în cadrul obiectivelor, servicii de pază şi protecţie în Centrul Cultural ”Palatele Brancovenesti de la Portile Bucurestiului”;
16. permiterea accesului în incinta Centrului Cultural ”Palatele Brancovenesti de la Portile Bucurestiului” numai a persoanelor care justifică acest lucru şi numai cu respectarea regulilor stabilite de achizitor;
17. interzicerea accesului unor persoane in incinta Centrului Cultural ”Palatele Brancovenesti de la Portile Bucurestiului” dacă acestea nu justifică prezenţa;
18. interzicerea accesului în incinta Centrului Cultural ”Palatele Brancovenesti de la Portile Bucurestiului” al persoanelor aflate în stare de ebrietate;
19. prevenirea sustragerii de către diferite persoane a unor obiecte, bunuri sau materiale ce aparţin achizitorului;
20. permiterea introducerii sau scoaterii unor materiale în sau din incinta Centrului Cultural ”Palatele Brancovenesti de la Portile Bucurestiului” numai cu forme legale sau aprobările de rigoare;
21. înştiinţarea şefilor ierarhici despre producerea oricărui eveniment în timpul exercitării serviciului şi despre măsurile luate, acestea fiind aduse în regim de urgenţă la cunoştinţa factorilor de conducere a obiectivului;
22. sesizarea poliţiei despre faptele de natură să prejudicieze patrimoniul unităţii;
23. raportarea în permanenţă a evenimentelor legate de îndeplinirea obligaţiilor de serviciu;
24. păstrarea confidenţialităţii în legătură cu activitatea sa şi cu datele şi informaţiile la care are acces în legătură cu obiectivul beneficiarului;
25. asigurarea în măsura posibilităţilor, a serviciilor suplimentare la solicitarea expresă a beneficiarului;
26. **Obligațiile și atribuțiile personalul de pază şi protecţie aflat în serviciu**
27. personalul de pază este obligat să cunoască şi să respecte îndatoririle ce-i revin, fiind direct răspunzator pentru paza și integritatea obiectivelor, bunurilor și valorilor încredinţate.
28. să cunoasca în amănunţime obiectivul şi particularităţile sale, locurile și punctele vulnerabile din perimetrul obiectivelor, pentru a preveni producerea oricăror fapte de natură să aducă prejudicii unităților păzite;
29. să pazeasca obiectivele si bunurile specificate în planul de pază și să asigure integritatea acestora;
30. să respecte întocmai regulile interne specifice obiectivului pe care îl deserveşte;
31. să permită accesul în obiectiv numai în conformitate cu reglementarile legale și cu dispozițiile interne;
32. să oprească și să legitimeze persoanele care solicită accesul;
33. să opreasca și să predea poliției persoanele care încalcă normele interne stabilite prin regulamentele proprii;
34. să aduca la cunoștință de îndata șefului sau ierarhic și conducerii unității beneficiare despre producerea oricărui eveniment în timpul executării serviciului și despre măsurile luate;
35. în caz de avarii la instalații, conducte sau rezervoare de apă, combustibili sau substanțe chimice, la rețelele electrice sau telefonice și în orice alte împrejurări care sunt de natură să producă pagube, să aduca de îndata la cunoștința celor în drept asemenea evenimente și să ia primele măsuri pentru limitarea consecințelor evenimentului;
36. în situaţia producerii de incendii, inundaţii, explozii etc., personalul de pază anunţă direct sau prin intermediul persoanei de contact nominalizată de autoritatea contractantă organele competente (politia, pompierii etc.) despre producerea evenimentului precum şi conducerea celor doua părţi contractante, acţionând operativ pentru localizarea şi limitarea efectelor incidentului, îndepărtarea persoanelor străine, etc.
37. să ia primele măsuri pentru salvarea persoanelor și de evacuare a bunurilor și valorilor în caz de dezastre;
38. să sesizeze poliția în legătură cu orice faptă de natură a prejudicia patrimoniul unității și să își dea concursul pentru îndeplinirea misiunilor ce revin poliției pentru prinderea infractorilor;
39. să fie dotați şi să poarte în timpul serviciului uniforme, legitimatii și ecusoane cu însemnele specifice ale firmei și să facă uz de acestea numai pe durata prezentei în post;
40. să poarte în timpul serviciului permanent, dotările obligatorii, mijloacele de apărare și de protecție;
41. să nu se prezinte la serviciu sub influența băuturilor alcoolice și nici să consume astfel de băuturi în timpul serviciului;
42. să respecte consemnul general și particular al postului;
43. să păstreze confidenţialitatea deplină in legatură cu activitatea sa şi cu datele şi informaţiile la care are acces in legătură cu obiectivul beneficiarului;
44. să nu părăsească sub niciun motiv postul decat in condiţii strict prevăzute pentru aceasta, prevăzute in planul de pază;
45. să desfăşoare activitatea pentru care a fost angajat cu maximă discreţie şi cu respect pentru beneficiar, angajaţii şi colaboratorii acestuia;
46. să răspundă de prejudiciile cauzate beneficiarului din culpa sa, iar pentru prejudiciile cauzate beneficiarului prestatorul va răspunde in calitate de comitent pentru prepusul său, in strictă conformitate cu legea şi alte acte juridice intocmite pentru realizarea acestei răspunderi;
47. în situatiile sustragerilor de bunuri din unitate şi in urma cercetărilor efectuate de organele de poliţie, dacă se constată vinovăţia agenţilor de pază, prejudiciul va fi recuperat de la prestator;
48. să coopereze în permanenţă cu factorii desemnaţi de conducerea beneficiarului în scopul unei bune desfăşurări a activităţii de pază şi protecţie.

**C. Autoritatea Contractantă este responsabilă pentru:**

a) aducerea la cunoştinţa Prestatorului a prevederilor Regulamentului de Ordine Interioară sau Deciziile interne referitoare la accesul şi circulaţia în locațiile menționate mai sus sau cele cu privire la organizarea activităţii de pază şi PSI;

b) punerea la dispoziția Prestatorului a tuturor informațiilor disponibile pentru obținerea rezultatelor așteptate, cum ar fi: date de intrare, raportări, situații specifice, evaluarea de risc la securitate fizică și planul de pază precum și reglementările interne, procedurile și instrucțiunile de lucru care au legatură cu buna îndeplinire a sarcinilor și atribuțiilor serviciilor de pază;

c) punerea la dispoziția Prestatorului, a unui spațiu de lucru/cabine de pază, încălzit/e pe timp de iarnă, mobilat/e și echipat/e cu echipamente informatice și de comunicare (acces la internet, telefonie), alimentat/e cu energie electrică;

d) asigurarea accesului la toalete și vestiare pentru personalul implicat în activități de pază;

e) desemnarea echipei implicate și responsabile cu interacțiunea și suportul oferit Prestatorului; Achizitorul va numi responsabilul de contract care va monitoriza permanent derularea contractului şi va asigură contactul nemijlocit cu Prestatorul;

f) asigurarea tuturor resurselor care sunt în sarcina sa pentru buna derulare a Contractului.

g) să notifice prompt, conducerii Prestatorului, orice schimbare în planuri sau consemnele stabilite pentru acoperirea obiectului contractului, precum şi orice modificare cu privire la orarul de lucru în cadrul locațiilor mentionate mai sus;

h) exactitatea documentelor şi a oricăror alte informaţii furnizate Prestatorului precum şi pentru dispoziţiile sale;

i) în situaţia sesizărilor de sustrageri de bunuri să pună la dispoziţia Prestatorului, în scopul evaluării rapide a prejudiciului, de către societatea de asigurări a Prestatorului, toate documentele contabile din care să rezulte existenţa bunurilor sustrase în patrimoniul Achizitorului şi dovada valorii lor, inaintea producerii evenimentului;

j) să plătească, lunar, preţul tuturor serviciilor efectiv şi corect prestate, pe baza facturii prezentate de Prestator și acceptate la plată de către Achizitor, conform tarifului stabilit şi la termenul prevăzut în contract. Prestarea serviciilor este confirmată prin procesul verbal de recepție semnat, fără observații de catre Achizitor;

k) să recepţioneze serviciile prestate in conformitate cu prevederile prezentului contract, prin semnarea procesului verbal de recepție;

m) Achizitorul va comunica Prestatorului orice nereguli constatate, referitoare la modul de derulare a Contractului sau în legătură cu deficienţele manifestate în exercitarea atribuţiilor profesionale şi comportamentul agenţilor de securitate, în vederea luării măsurilor de remediere. Neregulile constatate cu privire la modul de efectuare a pazei vor fi formulate în scris, în termen de maximum 48 de ore de la constatarea acestora.

n) comunicarea regulilor privind accesul şi circulaţia în interiorul Centrului Cultural ”Palatele Brâncovenești de la Porțile Bucureștiului”;

o) verificarea pontajul transmis de Prestator, în maximum 24 de ore de la data predării acestuia către Achizitor;

p) supravegherea și adoptarea de măsuri de recuperare a pagubelor de la Prestator pentru eventualele daune, cum ar fi degradări, furturi, etc. prin rețineri din garanția de bună execuție depusă de Prestator.

1. **Ipoteze și Riscuri**

Autoritatea contractantă va prezenta, la solicitare, riscurile și recomandările privind securitatea obiectivului așa cum au fost identificate în evaluarea de risc la securitate fizică întocmită conform HG nr. 301/2012.

1. **Recepție și verificări**

Autoritatea contractantă prin reprezentanții săi va verifica atât integritatea obiectivelor păzite cât și prezența la posturi a agenților de pază, starea și dotarea acestora în conformitate cu cerințele specificate.

Confirmarea prestației se va efectua prin încheierea la fiecare început de lună pentru luna anterioară a unui proces verbal de recepție a serviciilor de paza, care va conține date referitoare la cantitatea și calitatea activității prestate, în baza căruia și a pontajului certificat se va face decontarea acestora.

Obiectivul aparținând autorității contractante, urmează a fi preluat de către operatorul economic desemnat câștigător în termen de max. 48 de ore de la data semnării contractului.

Decontarea serviciilor se va face pe baza pontajelor lunare efectuate de prestator, confirmate de unitatea beneficiara a serviciilor de paza și verificate de achizitor. Atât pontajele cât și facturile vor fi întocmite și transmise spre plata la sediul beneficiarului până la data de 10 a lunii următoare prestării serviciilor. Din totalul facturii prezentate vor fi scăzute sumele aferente prestațiilor neconfirmate, dacă este cazul.

**9. Modalitatea de plata**

Plata se va efectua în termen de maxim 30 de zile de la înregistrării facturii la autoritatea contractantă, împreuna cu toate documentele justificative de plată.

1. **Alte mentiuni**

Nu se acceptă completări/modificări ale propunerii tehnice ulterior datei/orei limită de depunere a ofertelor. Orice posibile solicitări de clarificare ce vor fi adresa ofertanților, pe parcursul procesului de evaluare a ofertelor, cu privire la modul de elaborare a propunerilor tehnice, vor face referire, în mod strict, doar la lămuriri/explicitări ale conținutului unor capitole/ paragrafe/puncte existente în respectivele propuneri sau vor constitui doar cerințe de completări formale sau de confirmare, pentru cazul în care formularea/semnificația inițială a informațiilor datelor inserate va determina necesitatea unei înțelegeri și a unei aprecieri mai aprofundate a ofertei, de către membrii comisiei de evaluare, în vederea declarării, fără echivoc, a conformității sau neconformității sale.

***Nu se admite copierea, în tot sau în parte, a caietului de sarcini, în cadrul propunerii tehnice***, ofertanții având obligația de a proba conformitatea ofertei cu cerințele acestuia prin prezentarea propriei abordări / soluții/ metodologii, pe baza experienței în domeniu, asupra modului de îndeplinire a contractului și de rezolvare a eventualelor dificultăți legate de îndeplinirea acestuia, prin raportare la conținutul propunerii tehnice elaborate in conformitate cu caietul de sarcini si fisa de date a achizitiei.

Prestatorul are obligația de a despăgubi achizitorul împotriva oricăror reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate, etc.), legate de echipamentele, materialele, instalațiile sau utilajele folosite pentru sau în legătură cu prestarea serviciilor și daune-interese, costuri, taxe și cheltuieli de orice natură aferente.

Prestatorul de servicii, desemnat câștigător, are obligația de a avea încheiate polițe de răspundere civila privind acoperirea eventualelor daune materiale provocate de către angajații săi prin încălcarea dispozițiilor legale privind serviciul de pază sau neîndeplinirea atribuțiilor de serviciu.

**11. Prezentarea ofertei**

**11.1. Modul de prezentare a propunerii tehnice:**

**Cerințe**

Operatorii economici vor întocmi propunerea tehnică astfel încât să asigure posibilitatea verificării corespondenței propunerii tehnice cu cerințele/specificațiile prevăzute în cadrul prezentei secțiuni, respectiv cu cele prevăzute în cadrul caietului de sarcini și a documentelor anexate la acesta.

Propunerea tehnică se va întocmi într-o manieră organizată, astfel încât procesul de evaluare a ofertelor să permită identificarea facilă a corespondenței informațiilor cuprinse în ofertă cu cerințele caietului de sarcini și va cuprinde cel puțin următoarele capitole/secțiuni:

* Descrierea detaliată a serviciilor ce urmează a fi prestate și a personalului ce urmează a fi alocat pentru efectuarea prestațiilor. Ofertantul are obligația de a face dovada conformității serviciilor cu cerințele prezentului Caiet de sarcini;
* Lista cu dotarea tehnică necesară realizării serviciului;
* Riscuri și măsuri de reducere/eliminare a riscurilor.

Operatorul economic va proceda la descrierea potențialelor riscuri care pot afecta buna desfășurare a contractelor subsecvente, împreună cu măsurile de reducere/eliminare a acestora în raport cu obiectivele și rezultatele așteptate ale contractului, așa cum sunt acestea înțelese de către ofertant și din care să rezulte aspectele considerate ca fiind esențiale pentru realizarea obiectului contractului.

Riscurile care vor fi cuantificate în mod obligatoriu, vor fi următoarele:

a) Riscuri referitoare la intrarea în incapacitate de prestare a serviciilor.

b) Riscul ca furnizorul să nu poată presta serviciile la standardele calitative și de performanță solicitate în caietul de sarcini și asumate prin propunerea sa tehnică;

c) Riscuri decurgând din perturbarea activității;

d) Riscuri decurgând din comportamentul inadecvat al personalului.

* Metodologia de prestare a serviciilor.

Operatorii economici vor prezenta un program preliminar de realizare a serviciilor având obligația de a demonstra o înțelegere completă a proceselor de realizat necesare pentru implementarea și efectuarea serviciilor.

* Se va completa și prezenta Declarația privind respectarea reglementărilor obligatorii din domeniul mediului, social, al relațiilor de muncă și privind respectarea legislației de securitate și sănătate în muncă, conform formular atașat.
* Operatorii economici trebuie să depună:

- lista cu datele de identificare ale operatorilor economici care vor fi implicați și gradul de implicare al acestora;

- lista echipei de management;

- lista agenților de pază alocați pe bază de tabel cu nume, prenume, nr. atestat de specialitate, la care se vor anexa documentele doveditoare a raportului de muncă pentru fiecare persoană în parte (contract de muncă/extras revisal / convenție civilă/ declarație de disponibilitate care sa conțină următoarele informații: perioada de derulare a contractului, venit lunar, normă de lucru), precum și atestatele profesionale pentru fiecare persoană în conformitate cu prevederile Legii nr. 333/2013 republicată și actualizată.

- lista dotărilor tehnice disponibilizate (ofertantul trebuie să facă dovada că are în dotarea sa sau că dispune pentru realizarea în bune condiții a contractului de resurse necesare pentru îndeplinirea acestuia, respectiv echipamentul de pază necesar, astfel cum este acesta descris în Anexa la H.G. nr. 935/2007 privind stabilirea modelului echipamentului pentru agenții de pază care își desfășoară activitatea în cadrul societăților specializate de pază și protecție, respectiv uniformă de serviciu constând în coifură inscripționată cu emblema societății de pază și îmbrăcăminte de tip sacou/bluzon/geacă inscripționată cu denumirea și sigla societății de pază. Complementar dotării minimale pentru agenții de pază, fiecare post de pază va avea la dispoziție echipament de protecție, respectiv minim centură, fluier, tonfă, lanternă și mijloace de comunicare - stație emisie recepție/telefon mobil).

Director,

***Andronie Daniel***

Șef Serviciu Administrativ, Aprovizionare,

***Nae Marin***